मास्टर ब्लास्टर सचिन तेंडुलकर राज्यसभा सांसद बनने जा रहे हैं। राज्यसभा में 5 मनोनीत सीटें खाली हैं और इसमें से एक सीट पर सचिन रमेश तेंडुलकर का मनोनयन होगा। सचिन के अलावा अपने जमाने की मशहूर अभिनेत्री रेखा और अनु आगा जैसी हस्तियों को भी राज्यसभा के सदस्य के रूप में मनोनीत करने की सिफारिश की गई है। राष्ट्रपति ने तीनों नामों को अपनी मंजूरी दे दी है। समझा जाता है कि सचिन इसी सत्र में शपथ भी ले लेंगे।